CELEX: 62012TN0178
Language: sl
Date: 2012-04-17 00:00:00
Title: Zadeva T-178/12: Tožba, vložena 17. aprila 2012 – Khwanda proti Svetu

16.6.2012   
            
            
               SL
            
            
               Uradni list Evropske unije
            
            
               C 174/27
            
         Tožba, vložena 17. aprila 2012 – Khwanda proti Svetu
   (Zadeva T-178/12)
   2012/C 174/45
   Jezik postopka: angleščina
   
      Stranki
   
   
      Tožeča stranka: Mahran Khwanda (Damask, Sirija) (zastopniki: S. Jeffrey in S. Ashley, Solicitors, D. Wyatt, QC, in R. Blakeley, Barrister)
   
      Tožena stranka: Svet Evropske unije
   
      Predlogi
   
   
               —
            
            
               Točka 22 Priloge k Izvedbenemu sklepu Sveta 2012/37/SZVP z dne 23. januarja 2012 o izvajanju Sklepa 2011/782/SZVP o omejevalnih ukrepih proti Siriji (UL 2012 L 19, str. 33) naj se razglasi za nično v delu, ki se nanaša na tožečo stranko;
            
         
               —
            
            
               točka 22 Priloge k Izvedbeni uredbi Sveta (EU) št. 55/2012 z dne 23. januarja 2012 o izvajanju člena 33(1) Uredbe (EU) št. 36/2012 o omejevalnih ukrepih glede na razmere v Siriji (UL 2012 L 19, str. 6) naj se razglasi za nično v delu, ki se nanaša na tožečo stranko;
            
         
               —
            
            
               ugotovi naj se, da člena 18(1) in 19(1) sklepa Sveta 2011/782/SZVP (1) ne veljata za tožečo stranko;
            
         
               —
            
            
               ugotovi naj se, da člena 14(1) in 15(1) uredbe Sveta (EU) št. 36/2012 (2) ne veljata za tožečo stranko;
            
         
               —
            
            
               ugotovi naj se, da ima razglasitev ničnosti točke 22 Priloge k Izvedbenemu sklepu Sveta 2012/37/SZVP in točke 22 Priloge k Izvedbeni uredbi Sveta (EU) št. 55/2012 takojšnji učinek; in
            
         
               —
            
            
               toženi stranki naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               S prvim tožbenim razlogom zatrjuje:
               
                           —
                        
                        
                           da vsebinska merila za uvrstitev na seznam z uporabo izpodbijanih ukrepov v obravnavanem primeru niso izpolnjena in da ni niti pravne niti dejanske podlage za tako uvrstitev na seznam in da je Svet storil očitno napako pri presoji, ali so bila merila izpolnjena, ter tožečo stranko uvrstil na seznam, ne da bi imel za to zadostne dokaze;
                        
                     
                           —
                        
                        
                           da je tožeča stranka predložila dovolj dokazov v utemeljitev svoje tožbe in da je dejavno ravnala, da bi pro-vladnim silam preprečila dostop do avtobusov, ki so last družbe Kadmous Transport, medtem ko tožena stranka ni predložila zadostnih dokazov, da bi te trditve izpodbila.
                        
                     
                           —
                        
                        
                           Z drugim tožbenim razlogom zatrjuje:
                        
                     
                           —
                        
                        
                           da pomeni uvrstitev tožeče stranke na seznam kršitev njenih temeljnih pravic in svoboščin, vključno s pravico do spoštovanja zasebnega in družinskega življenja ter mirnega uživanja posesti in/ali kršitev načela sorazmernosti.
                        
                     
                           —
                        
                        
                           S tretjim tožbenim razlogom zatrjuje:
                        
                     
                           —
                        
                        
                           da je Svet v vsakem primeru kršil procesna pravila: (a) tožeče stranke ni posebej obvestil o uvrstitvi na seznam; (b) ni podal ustreznih in zadostnih razlogov za svojo odločitev; (c) ni spoštoval pravice do obrambe in pravice do učinkovitega pravnega sredstva tožeče stranke.
                        
                     
         
      (1)  UL L 319, str.56.
   
      (2)  UL L 16, str. 1.